钦定古今图书集成/明伦汇编/官常典/第733卷 > 桂完泽 金德
## 钦定古今图书集成/明伦汇编/官常典/第733卷 > 桂完泽 金德

按《元史忠义传》：“完泽，永嘉人。尝从江西左丞李朵儿
留京师，得为平江路管军镇抚，为仇家所诉，免官。会贼攻昱岭关，行省遂假前官，令从征。完泽勇于讨贼，
凡再战关下，皆胜。寻又与贼斗，为所执，其妻弟金德
亦被擒，皆反缚于树，临以白刃，胁之降，金德意未决，
完泽呼曰：‘金舅，男子汉，即死，不可听贼’。德曰：‘此言最
是’。”因大骂。贼怒，剖二人之腹而死。